NaiveNeuron/SloPal huggingface dataset:
Vaľová, Jana, poslankyňa NR SR (2012-08-01):
Ďakujem veľmi pekne. Vážený pán kolega, vy ste hovorili o podvodoch. Ja si myslím, že my dnes naprávame podvody, ktoré ste vy urobili na občanoch. Prvý podvod bol, keď ste reklamou oklamali ľudí, že budú mať švajčiarske dôchodky v 2. pilieri, aby tam vstúpili všetci bez toho, či majú príjmy, či nemajú príjmy, aby tam vstúpili mladí bez toho, či sú zamestnaní alebo nie sú zamestnaní, a bolo to pre nich povinné. Druhýkrát ste podviedli všetkých občanov Slovenskej republiky, keď ste tuná pozmeňujúcim návrhom pána Brocku zo 6 % na 9 % navýšili odvod do 2. piliera jednoducho bez akejkoľvek analýzy a bez čohokoľvek, aj keď v ostatných krajinách, ktoré sú okolo nás, sa dnes odvody pohybujú presne tak, ako my ich chceme nastaviť na 4 %. Potom bol tretí podvod, a podvádzate dodnes sporiteľov, ktorých je 1,5 mil., preto dodnes neviete, lebo ste nenastavili, aká bude renta a či vôbec si ľudia kúpia za svoje peniaze, ktoré majú v 2. pilieri, rentu, pretože to nie je automatické ako v 1. pilieri. A podvádzate aj starobných terajších dôchodcov, svojich otcov a svoje mamy, pretože Sociálna poisťovňa má dieru 970 mil. a jednoducho títo ľudia dneska z tohto majú dôchodky, ale 2. pilier ešte dôchodky nevypláca. Takže my musíme garantovať dôchodky aj našim rodičom a starým rodičom a, samozrejme, musíme myslieť aj na budúcu generáciu. Ja nemám nič proti kapitalizácii, ale proti jej nastaveniu. A čo ste, vážení, urobili s 3. pilierom? Tretí pilier ste zlikvidovali, kde si ľudia dobrovoľne sporili, kde mali úplne iné podmienky, kde si mohli vo veku 50 rokov vybrať peniaze. Vy ste ho surovo zlikvidovali na úkor 2. piliera, pretože v 2. pilieri, jednoznačne a pravdivo si povedzte, sú súkromné poisťovne, ktoré sú vášmu srdcu blízke. Tak si naozaj povedzme, čo tu chránime. Konsolidujeme peniaze pre našich rodičov a starých rodičov, ale musíme myslieť aj na budúcnosť. Nielen preto, že niekto má v 2. pilieri svoje osobné záujmy, vážená opozícia, tak tento 2. pilier teraz budeme povznášať nad všetko ostatné, aj nad to, aby občania mali dôchodky. Ďakujem.
Grendel, Gábor, podpredseda NR SR (2020-12-03):
Je všeobecný súhlas? Nie. Dávam hlasovať. Prosím, prezentujme sa a hlasujme. (Hlasovanie.) Prítomných 126 poslancov, za 74, proti 20, zdržalo sa 31, nehlasoval 1. Konštatujem, že tento procedurálny návrh sme schválili. Teraz budeme pokračovať v prerušenom rokovaní hlasovaním k bodu interpelácie. Pán poslanec Boris Susko požiadal podľa § 130 ods. 2 rokovacieho poriadku hlasovať o svojej interpelácii adresovanej ministrovi školstva, vedy, výskumu a športu Branislavovi Gröhlingovi vo veci neotvorenia druhého stupňa základných škôl, stredných škôl, gymnázií a učilíšť ako o naliehavej s lehotou na odpoveď na túto interpeláciu 15 dní. Prosím, prezentujme sa a hlasujme. (Hlasovanie.) Prítomných 132 poslancov, za 56, proti 13, zdržalo sa 60, nehlasovali 3. Tento návrh pána poslanca Suska sme neschválili. Teraz pristúpime k verejnému hlasovaniu o návrhu na voľbu kandidáta na generálneho prokurátora (tlač 340), ktoré vykonáme spolu s tajným hlasovaním o návrhu na voľbu predsedov výborov (tlač 338). Chcem vás informovať, že Ján Hrivnák vzal späť svoj súhlas s návrhom na voľbu kandidáta na generálneho prokurátora, a preto sa jeho meno a priezvisko už neuvádza na hlasovacom lístku. Svoju voľbu vyjadrite tak, že na každom hlasovacom lístku pri každom mene a priezvisku navrhovaného kandidáta označíte tú alternatívu, za ktorú hlasujete, teda „za“, „proti“ alebo „zdržiavam sa“. Pri voľbe kandidáta na generálneho prokurátora je možné označiť alternatívu „za“ najviac u jedného navrhovaného kandidáta. Hlasovací lístok je neplatný, ak pri niektorom mene nie je voľba označená alebo ak je hlasovací lístok menený alebo doplňovaný. Prosím všetkých overovateľov, aby sa ujali svojej funkcie a súčasne ich prosím, aby hlasovali ako prví. Pristúpime k vykonaniu hlasovania. (Verejné hlasovanie o návrhu na voľbu kandidáta na generálneho prokurátora Slovenskej republiky , tlač 340, tajné hlasovanie o návrhu na voľbu predsedov výborov Národnej rady Slovenskej republiky , tlač 338.) (Akt verejnej a tajnej voľby.)
B. Bugár, podpredseda NR SR: (2005-02-04):
(Hlasovanie.) Prítomných 135 poslancov, za 52, proti 52, zdržalo sa 28 poslancov, 3 nehlasovali. Tento bod zo spoločnej správy sme neschválili. Nech sa páči.
Bagačka, Michal, poslanec NR SR (2015-07-03):
Keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch, ktoré odzneli v rozprave, a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
F. Devínsky, poslanec: (2005-03-21):
Pán poslanec, chcete, aby sme hlasovali o tomto návrhu? Áno, v správe.
Bagačka, Michal, poslanec NR SR (2013-01-29):
Ďakujem za slovo. Ono, keď ja ako vás tak počúvam, ono je to jedno, či by sme boli dali pozmeňovací jeden alebo desať, musím znova zopakovať to, čo som zopakoval pred sviatkami, že v podstate prejavy boli pripravené, bolo to tu nejako naštartované. Takže aj keď teraz sa to trošku tak okresalo v niektorých prípadoch, ale musíme si spraviť nejaké tie politické body a tie politické vystúpenia musia ísť, pretože toto tiež nemalo nič spoločné s odbornosťou a beriem to len ako nejaké také politické vystúpenie. A čo sa týka niektorých vyjadrení, také dosť drzé a trápne. Ďakujem.
Osuský, Peter, poslanec NR SR (2012-08-03):
... okrem iného o tom, o tom, že nepokradneš a že nevypovieš krivej výpovede. A tento zákon je obsahovo... (Prerušenie vystúpenia predsedajúcou.)
P. Paška, predseda NR SR: (2008-12-03):
Chcem vás upozorniť a požiadať, keďže sa opakovane vyskytuje veľa chybných lístkov, aby ste alternatívu za uviedli len u dvoch kandidátov. U ďalších dvoch, ktorí nemôžu byť zvolení, uviedli alternatívu buď zdržal sa, alebo proti. Takže teraz pristúpime k tajnému hlasovaniu. Poprosím overovateľov. (Akt tajného hlasovania.)
Laššáková, Jana, podpredsedníčka NR SR (2012-06-20):
Na vystúpenie pána poslanca s faktickými poznámkami dvaja páni poslanci. Končím možnosť prihlásiť sa s faktickými poznámkami. Pán poslanec Jarjabek, nech sa páči.
Figeľ, Ján, podpredseda NR SR (2014-11-08):
Martin Poliačik.
Fecko, Martin, poslanec NR SR (2012-06-20):
... Áno, sú to občania našej republiky a teraz sa pýtam, to znamená, keď nebudeme mať zástupcov z nejakého kraja v poslaneckých laviciach, znamená, že tento kraj si nič nevylobuje tu? My sme predsa NR SR, nie sme NR Žilina, ani NR Prešov, ani NR Malacky, ani NR Bratislava. Sme NR SR. A preto by som bol veľmi rád, aby sme takto prekročili náš tieň a povedali si, áno, keď máme sa rovnomerne rozvíjať ako celé Slovensko, tak keď sme doteraz profilovali tieto mestá, tak teraz poďme tie, ktoré za tie obdobie nemali šancu sa dostať. Pretože niektorí, musím povedať, že neviem, či ste všetci boli na celom Slovensku. Viete, čo mi tu chýba v Národnej rade? Jedna veľká mapa, aby bolo jasné, čo je Slovensko. Lebo my sme tu neprišli hájiť svoje, áno, bolo to takto naučené za socializmu, z ktorého regiónu ste, tam lobujete za ten región. Ja tiež som z Prešova, áno, chcem aj za nich, ale hovorím, musíme to rovnomerne rozvíjať. Nemôžeme to rozvíjať takto, že teraz štyri roky iba títo a potom nič. Takže je to o tom asi. Ďakujem pekne.
Sulík, Richard, predseda NR SR (2011-05-19):
Pán poslanec Osuský.
Blanár, Juraj, poslanec NR SR (2019-06-20):
Ďakujem. Vážená pani predsedajúca, vážená snemovňa. Nebudem sa vyjadrovať k tomu, čo ste teraz povedali, pretože to bolo nefér, pretože tak sme si to nepovedali, ale rešpektujem to, máte mikrofón pri sebe. Poďme k veci! Zákon, ktorý predkladáme, je pomerne jednoduchý a predovšetkým si myslím, že bude aj veľmi využívaný. Je to zákon, ktorým meníme poplatky, správne poplatky a súdne poplatky, a týka sa to všetkých tých, ktorí po zosobášení sa budú chcieť alebo budú musieť si vymeniť všetky možné doklady, registrácie súvisiace so zmenou priezviska. Myslíme si, že takáto zmena je potrebná, pretože nie je dôvod, ak chceme podporovať mladé rodiny, ak chceme podporovať tradičné manželstvá, aby sme od nich ešte vyťahovali aj finančné prostriedky za zmenu všetkých dokladov a registrácií, ktoré súvisia so správnymi poplatkami a súdnymi poplatkami. To znamená, tento zákon, ktorý predkladáme, má toto kompletne odstrániť. Je urobený univerzálne takým spôsobom, že akékoľvek poplatky, ktoré súvisia so správnymi poplatkami pri akejkoľvek zmene, aj v budúcnosti, dokladov, kde bude potrebné zmeniť priezvisko, tak tento zákon bude pokrývať. Pre informáciu chcem povedať, že v podstate našou snahou je aj podpora tradičných manželstiev. Náš záujem je, aby aj deti sa rodili práve do zväzkov, ktoré sú uzavreté ako manželské. Taká informácia, že z desiatich detí narodených sa štyri narodia do nemanželského zväzku. A toto je jedna tehlička, ktorú chceme popri všetkých tých opatreniach, ktoré prijímame, pomôcť mladým rodinám. Pre vašu informáciu, je to ušetrenie asi 50 až 100 eur a možno v niektorých prípadoch to môže byť aj viac. Tento zákon spĺňa všetky náležitosti legislatívneho procesu a uvádzam, že dopad na štátny rozpočet bude zhruba asi 1,5 mil. eur, keďže ročne dochádza k uzavretiu manželstiev asi v počte 31- až 32-tisíc. Toľko, pani predsedajúca, ďakujem pekne.
Matovič, Igor, podpredseda vlády a minister financií SR (2022-06-23):
Ďakujem pekne. Predseda vlády Slovenskej republiky ocenil robustnú účasť Nemecka v bojovej skupine NATO na Slovensku a poskytnutie dvoch systémov protivzdušnej obrany Patriot. Tieto systémy nahrádzajú na Slovensku systém S-300, ktorý Slovenská republika darovala Ukrajine. Vďaka nim sa protivzdušná obrana Slovenska dostala na kvalitatívne vyššiu úroveň. Kancelár Scholz potvrdil dlhodobú prítomnosť Patriotov na Slovensku a podporu pre posilnenie obranyschopnosti východného krídla NATO. Na základe uznesení Národnej rady č. 1294 z 15. marca tohto roku a č. 1408 zo 4. mája tohto roku pôsobenie ozbrojených síl Spolkovej republiky Nemecko vrátane spomínaného systému protivzdušnej obrany ochrany Patriot nie je časovo ohraničené. Národný parlamentný mandát ozbrojených síl Spolkovej republiky Nemecko Bundeswehru je časovo ohraničený na dvanásť mesiacov. Ako som už vyššie povedal, z komunikácie s nemeckým partnerom vyplýva zámer nemeckej vlády dlhodobo predĺžiť pôsobenie systému protivzdušnej ochrany Patriot na území Slovenskej republiky. Ďakujem pekne, skončil som.
Blanár, Juraj, podpredseda NR SR (2022-09-22):
Ďakujem, pani spravodajkyňa. Otváram všeobecnú rozpravu k tomuto návrhu zákona. Písomne sa nikto neprihlásil, takže dávam možnosť prihlásiť sa ústne, vážené pani poslankyne, páni poslanci. Takže okrem... (Reakcia z pléna.) Aha, pozerám, že páni kolegovia dvaja avizujú, že majú záujem. Takže počkám, kým sa prihlásia hlasovacím. Takže tí, čo máte záujem, ste na tabuli. Uzatváram možnosť prihlásiť sa do rozpravy. Ako prvá vystúpi však pani navrhovateľka Zemanová. Po nej pán predseda výboru Viskupič. Nech sa páči.
Grendel, Gábor, podpredseda NR SR (2021-05-05):
Panie poslankyne, páni poslanci, budeme pokračovať v prerušenej schôdzi. Za gestorský výbor pre regionálny rozvoj prednesie spravodajskú správu pán poslanec Michal Šipoš. Nech sa páči.
Laššáková, Jana, podpredsedníčka NR SR (2014-11-09):
Nech sa páči, pán poslanec Poliačik, máte slovo.
Jurinová, Erika, podpredsedníčka NR SR (2015-03-10):
Poslanec Novotný.
Tabák, Romana, poslankyňa NR SR (2022-03-16):
Ďakujem za slovo. Pán poslanec Cmorej, ďakujem vám za vaše vysvetlenie a tiež vám veľmi pekne ďakujem za spoluprácu. Chodníky by mali patriť chodcom a matkám s kočíkmi. Ďakujem.
Žitňanská, Lucia, poslankyňa NR SR (2013-09-17):
Pani predsedajúca, v mene štyroch poslaneckých klubov SDKÚ – DS, KDH, MOST – HÍD a OĽaNO žiadam zvolať poslanecké grémium okamžite.
Jakab, Elemér, poslanec NR SR (2015-10-06):
Ďakujem pekne. Vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre verejnú správu a regionálny rozvoj za spravodajcu k návrhu zákona, tlač 1766. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií SR. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady, Výbor Národnej rady pre verejnú správu a regionálny rozvoj a Výbor Národnej rady pre kultúru a médiá. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015. Prosím, pani predsedajúca, otvorte všeobecnú rozpravu. Ďakujem.
J. Burian, poslanec: (2007-11-28):
Takže budeme hlasovať o pozmeňujúcom návrhu č. 2.
Jurinová, Erika, podpredsedníčka NR SR (2013-10-15):
Ďakujem pekne, pán minister. Dávam slovo spoločnej spravodajkyni z výboru pre sociálne veci poslankyni Jane Vaľovej, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru. Nech sa páči, pani poslankyňa.
Glváč, Martin, podpredseda NR SR (2018-09-12):
Ďakujem. Reakcia? Nie. Vyhlasujem rozpravu za skončenú. Pani navrhovateľka, chcete zaujať stanovisko? Nie. Spoločný spravodajca, žiadate upraviť termín hlasovania, na kedy navrhujete? O 17.00 hod. Prerušujem rokovanie o tomto bode programu. Pokračujeme prvým čítaním o vládnom návrhu zákona, ústavného zákona, ktorým sa mení a dopĺňa Ústava Slovenskej republiky č. 460/92 Zb. v znení neskorších predpisov. Vládny návrh ústavného zákona je uverejnený ako tlač 1060, návrh na jeho pridelenie na prerokovanie výboru je v rozhodnutí č. 1114. Prosím ministra spravodlivosti Gábora Gála, aby vládny návrh ústavného zákona uviedol. Nech sa páči, pán minister. (Rokovanie o vládnom návrhu ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 1060.)
Laššáková, Jana, podpredsedníčka NR SR (2014-01-29):
Pán poslanec Kaník, nech sa páči.
Kollár, Boris, predseda NR SR (2021-03-18):
Ďakujem. Pán poslanec Suja, na začiatku začnem tým, že nebudem tolerovať tunák blokovanie pultíku. To aby vám bolo jasné. To nebudem tolerovať. Ale budem k vám korektný a musím vám povedať, že máte vo veľa veciach pravdu. Takže musím tiež priznať, že vy ste si to tuná odsedeli, a preto nebudem po vás tuná kričať a ani nebudem vás tunák kárať preto, lebo tento problém máme my ako koalícia. To si priznávam, máte pravdu. Povedal som, že keď to bude takto pokračovať, preruším. To znamená, podľa § 43 ods. 2 písm. k) prerušujem schôdzu do sedemnástej. O sedemnástej je hlasovanie a potom schôdzu preruším do zajtra do deviatej. Ďakujem. (Reakcie z pléna.) Vybavené, koniec. (Prestávka.) (Po prestávke.)
Hort, Milan, podpredseda NR SR (2011-07-06):
Pán poslanec Stanislav Fořt je ďalší s faktickou poznámkou, nech sa páči.
Valášek, Tomáš, poslanec NR SR (2022-11-29):
Vďaka. Pán poslanec Saloň, odpovedali ste si sám, samozrejme, že ak sa chce nájsť ten, čo predloží zákon o SIS-ke, nájde sa, predpokladám, že minister obrany by bol pripravený a ochotný ho predložiť, takže to nie je dôvod na to, že na absenciu podobného zákona o reforme Slovenskej informačnej služby. Pán poslanec Krúpa, máte pravdu, pre tých nezasvätených, čo sa tomu možno nevenujú tak ako my traja, čo sa tu na seba v jednej línii pozeráme, tak tá úloha reformovať koncepciu bezpečnostného systému bola v legislatívnom pláne úloh vlády pridelená ministrovi vnútra, čiže úplne súhlasím, že to nie je chyba, zlyhanie ministra obrany, ani som to neadresoval na adresu ministra obrany. Pointou je, proces naďalej platí. To, čo som sa vyjadril k procesu, že najskôr mala prebehnúť koncepcia bezpečnostného systému, následne reforma Vojenského spravodajstva spolu so SIS-kou, prípadne inými zákonmi, ak si to zmeny v postavení bezpečnostnej rady vyžadujú. To všetko platí. Toto nie je len nejaké také že, že, že mudrovanie alebo trvanie na detailoch. Lebo obsah toho zákona by sa kľudne mohol zmeniť v závislosti od toho, čo poctivá reforma, nová koncepcia bezpečnostného systému povie alebo nepovie o tom, ako treba zmeniť fungovanie tohto štátu v čase krízy. A teraz je celkom možné, že aj takú reformu poctivú ešte táto vláda stihne. Čiže sa vlastne budeme vracať k novele tohto zákona, ak nejakým spôsobom zmení aj postavenie spravodajských služieb v čase krízy. Preto si myslím, že trvanie na tom správnom procese nie je malichernosť, nie je žiadne chytanie za slovíčka. Proste budeme v minimálnom prípade robiť úplne zbytočnú prácu, v tom horšom prípade budeme mať rozkol medzi tým, ako je nastavené fungovanie VS-ky, a aké sú predstavy toho nového bezpečnostného systému.
Laššáková, Jana, podpredsedníčka NR SR (2012-05-16):
Pýtam sa teraz, či sa chce niekto prihlásiť do rozpravy ústne. Jeden pán poslanec, Martvoň. Končím možnosť prihlásiť sa do rozpravy. Nech sa páči, pán poslanec, máte slovo.
Ďuriš Nicholsonová, Lucia, podpredsedníčka NR SR (2018-06-19):
Týmto vyhlasujem rozpravu k tomuto bodu za skončenú. Pýtam sa pána ministra ako navrhovateľa, či je niečo, čo chce dodať. Nie je tomu tak. Pán spravodajca? Nie je tomu tak. Prerušujem rokovanie o tomto bode programu. Ďalej nasleduje návrh účtovnej závierky Sociálnej poisťovne za rok 2017 . Návrh je pod tlačou 984 a spoločná správa výborov má tlač 984a. Návrh uvedie generálny riaditeľ Sociálnej poisťovne pán Ľubomír Vážny.
Laurenčík, Milan, podpredseda NR SR (2022-02-11):
S faktickou poznámkou teraz vystúpi pán poslanec Jozef Pročko. Nech sa páči.
Pellegrini, Peter, predseda NR SR (2015-06-15):
Vážené panie poslankyne, vážení páni poslanci, pristúpime k hlasovaniu. Poprosím vás, pán poslanec Šuca, aby ste uvádzali hlasovanie. Nech sa páči, máte slovo, pán spravodajca.
Kažimír, Peter, poslanec NR SR (2011-04-06):
Ďakujem, pán predseda, za slovo. Dámy a páni, účelom predloženého návrhu zákona je zmeniť sadzby dane z pridanej hodnoty tak, aby došlo k návratu právneho stavu pred poslednou novelou zákona o dani z pridanej hodnoty. Návrh zákona sleduje dva základné ciele, opätovne zaviesť základnú sadzbu dane na tovary a služby na úrovni 19 % zo základu dane, opätovne zaviesť zníženú sadzbu dane na úrovni 6 % na takzvaný predaj potravín z dvora. Cieľom navrhovaných zmien je zmierniť negatívne dopady rastu cien potravín a iných tovarov a služieb na obyvateľstvo Slovenskej republiky. Tento vývoj je spôsobený predovšetkým rastom cien potravín a energetických surovín na svetových trhoch, ale aj úspornými opatreniami vlády, ktoré sa negatívne prejavujú v zdražovaní tovarov a služieb každodennej spotreby. Od zavedenia zníženej sadzby dane z pridanej hodnoty na vlastnú produkciu a predaj niektorých potravinárskych produktov možno očakávať podporu potravinárskych prvovýrobcov a pozitívny dopad na spotrebiteľa. Predložený návrh zákona bude mať negatívny vplyv na štátny rozpočet a pozitívny vplyv na podnikateľské prostredie a hospodárenie domácností. Návrh zákona nemá vplyv na životné prostredie. Toľko na úvod.
Bugár, Béla, podpredseda NR SR (2017-10-12):
Na vystúpenie pani poslankyne s faktickou poznámkou, pani poslankyňa Verešová, nech sa páči.
Hrnčiar, Andrej, podpredseda NR SR (2018-10-17):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, pán poslanec Petrák.
Danko, Andrej, podpredseda NR SR (2024-01-11):
Pán poslanec Sabo.
Ďuriš Nicholsonová, Lucia, podpredsedníčka NR SR (2019-06-24):
S reakciou, pani poslankyňa Sárközy
Sloboda, Vladimír, poslanec NR SR (2017-02-10):
Ďakujem. Samozrejme, možno s tým len súhlasiť, že VÚC v tej podobe, ako sú, nie sú úplne ideálne, takže možno o ich reforme treba naozaj diskutovať. Chcem len podotknúť, že legitímne je nielen mať svoj názor, ale aj svoj názor korigovať podľa skúseností. Čo sa týka obmedzovania šírenia extrémizmu, nie som si celkom istý, či presun na obce je zrovna to správne, to, čo ste spomínali, či sa potom nebude šíriť už len v tých lokálnych jednotlivých oblastiam a možno ešte silnejšie. Čo sa týka konkrétností, keďže mám tiež skúsenosti zo župy, ak ste spomínali, že napríklad pri presune škôl na obce, tam stačí obciam pridať jedného zamestnanca na to, aby tu mohli fungovať ďalej tie stredné školy, resp. tie zariadenia, lebo to sú, je ich viacero, tak napríklad na bratislavskej župe je ich cez 50 a ak to zoberiem, že by napríklad len Ružinov zobral svojich 13 stredných škôl, ktorých máme, tak teraz spravujeme 9 základných škôl. Ak tí istí zamestnanci priberú len jedného zamestnanca, ktorý bude spravovať ďalších 13 stredných škôl, neviem si to celkom predstaviť, takže to asi nie. A keby si to prebrali jednotlivé obce, ktoré majú stredné školy, v Bratislavskom kraji je ich osem, ak počítam Bratislavu ako jednu. Neviem, či viete, koľko zamestnancov je na odbore školstve na župe, je ich desať, ak počítam aj asistentku a šéfa odboru. To znamená, že týchto desať, keď prerozdelím na tých osem obcí, a to stále nie som pri Bratislave, že by si prebrali jednotlivé mestské časti tieto školy, takže to je skôr nie osem, ale osemnásť. Takže skôr sa obávam toho, že by možno tá administratíva ešte prebujnela týmto presunom a nie naopak, že by sa... (Prerušenie vystúpenia časomerom.)
V. Veteška, podpredseda NR SR: (2007-01-30):
(Hlasovanie.) Prítomných je 141 poslancov, za 138, proti 0, zdržalo sa 0, nehlasovali 3. Konštatujem, že sme určili gestorský výbor a príslušné lehoty výborom na ich prerokovanie v druhom čítaní. Teraz máme posledný návrh zákona, ktorý sme prerokovali. Prosím, aby László Miklós uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 478/2002 Z. z. o ochrane ovzdušia a ktorým sa dopĺňa zákon č. 401/1998 Z. z. o poplatkoch za znečisťovanie ovzdušia v znení neskorších predpisov (zákon o ovzduší) v znení neskorších predpisov (tlač 180). Nech sa páči, pán poslanec.
Laurenčík, Milan, poslanec NR SR (2011-02-08):
Vážené panie poslankyne, vážení páni poslanci, len konštatujem, že v rozprave vystúpili traja poslanci, ani jeden z nich nemal žiaden návrh, preto odporúčam, aby sme uvedený návrh zákona prerokovali v druhom čítaní s tým, aby ho prerokovali výbory tak, ako som to povedal v úvodnom slove. Ďakujem za pozornosť.
Pčolinský, Peter, podpredseda NR SR (2023-06-20):
Nie, pán poslanec, vy si vykladáte rokovací poriadok po svojom.
Viskupič, Jozef, poslanec NR SR (2014-11-08):
Pán minister, niektoré veci sú jasné. Vy ste na ministerstve pracovali ako štátny tajomník. A či sa oprieme o medializované informácie alebo dokonca o rozhovor z danej piešťanskej nemocnice, tak vieme viacej z novín, ako sme sa teraz dozvedeli v tomto vašom prejave, pretože v tom od pána chirurga MUDr. Suchánka vieme, že činnosť ministerstva bola zhruba nasledovná a takáto, raper Ego, JUDr. Michal Straka, navrhol v článku VI zmeniť bod 6 na nasledovné, že správna rada má šesť členov a ministerstvo zdravotníctva vymenúva štyroch členov správnej rady a dvoch menuje nemocnica: „Tak si mohli odhlasovať a zmeniť, čo chceli. Na to sme ďalším listom upozornili ministerku. Oba listy šli v kópii aj predsedovi vlády. Ministerstvo nám odpísalo, že nemocnica by nemusela existovať, keď budeme robiť problémy správnej rade. Cesta na riešenie problémov s ministerstvom už nebola, jedinú možnosť sme videli. A to bolo podanie na Generálnu prokuratúru. Z bezmocnosti nám bolo až do plaču.“ Čiže čo konkrétne ministerstvo teraz, lebo správna rada tam existuje, urobí, aby sme to nezakrývali len orgánmi činnými v trestnom konaní, resp. kontrolnými, pretože správna rada a vy by ste mohli mať tie informácie, kde by nie skončil, ale mohol ten milión skončiť, lebo v tom je podstata. A som čakal tuná aj od ministra zdravotníctva, že povie, že: „Ten milión eur skončil tam a tam a toto sa už nikdy nebude opakovať, pretože sme prijali tieto a tieto kroky.“ Ďakujem.
B. Bugár, podpredseda NR SR: (2006-01-31):
J. Bielik, poslanec: Ďakujem pekne. Len niekoľko slov k vystúpeniu, reakcii pani poslankyne Navrátilovej. Ja by som v tej reakcii len chcel povedať, v tom mojom vstupe nadviazal som na jej časť vystúpenia, v ktorom hovorila o svojej individuálnej skúsenosti, že keď sa aj dohodli, aj tak to nebolo príjemné, ale nechcel som sa vás skutočne, pani poslankyňa, dotknúť nejakým osobným spôsobom, chcel som len povedať, že nie je dobré aj individuálnu skúsenosť generalizovať, pretože tá generalizácia ako model je niekedy užitočná, ale v zásade nemusí byť komplementárna, pokiaľ ide o ten problém. Ja som sa snažil modelovať ten problém ako taký, ale neodrážať sa proste z tej individuálnej skúsenosti. Ešte raz, ak som sa vás dotkol, sa ospravedlňujem, nebolo to tak myslené.
Bugár, Béla, podpredseda NR SR (2010-08-05):
Ďalej v rozprave vystúpi pán poslanec Kažimír, pripraví sa pán poslanec Pavlis.
Grendel, Gábor, podpredseda NR SR (2020-09-23):
Otváram rozpravu, do ktorej som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Takáč ako jediný, končím možnosť prihlásiť sa do rozpravy. Nech sa páči, pán poslanec. Pán Zajačik, vy môžte zaujať miesto pre spravodajcu. (Zaznievanie gongu.)
Blaha, Ľuboš, podpredseda NR SR (2024-02-09):
Ďakujem pekne. Pán Dostál, na vaše vystúpenie evidujem jednu faktickú poznámku, a to je pán Jozef Pročko, nech sa páči.
Figeľ, Ján, podpredseda NR SR (2013-12-06):
Nech sa páči, s reakciou Jozef Mihál.
Blanár, Juraj, podpredseda NR SR (2021-06-30):
Teraz udeľujem slovo v rozprave pánovi poslancovi Štefanovi Kuffovi, po ňom vystúpi pán poslanec Radovan Kazda.
Blanár, Juraj, podpredseda NR SR (2022-05-10):
Pán poslanec Nemec s faktickou poznámkou.
Laššáková, Jana, podpredsedníčka NR SR (2014-09-24):
Vyhlasujem všeobecnú rozpravu za skončenú. Pán navrhovateľ, zrejme ste v rámci rozpravy, keď ste vystúpili, tak ste povedali, čo ste potrebovali. Pán spravodajca? Prerušujem rokovanie o tomto bode programu. Nasledujúcim bodom programu je prvé čítanie o návrhu poslanca Národnej rady Slovenskej republiky Alojza Hlinu na vydanie zákona, ktorým sa mení a dopĺňa zákon č. 446/2001 Z. z. o majetku vyšších územných celkov v znení neskorších predpisov . Návrh zákona je pod tlačou 1164, návrh na jeho pridelenie na prerokovanie výborom je v rozhodnutí č. 1183. Nech sa páči, pán poslanec Hlina, uveďte návrh zákona.
Drábiková, Lucia, poslankyňa NR SR (2022-05-25):
Ďakujem, pán predseda. Zápisnica o výsledku verejného hlasovania o návrhu na voľbu komisára pre deti, ktoré sa konalo 25. mája 2022, nová voľba II. Na verejné hlasovanie o návrhu na voľbu komisára pre deti bolo v novej voľbe II vydaných a poslanci si osobne prevzali 130 hlasovacích lístkov, teda na voľbe bolo prítomných 130 poslancov. Po vykonaní hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu komisára pre deti všetci poslanci odovzdali hlasovacie lístky. Zo 130 odovzdaných hlasovacích lístkov bolo 8 neplatných a 122 platných. Podľa platných hlasovacích lístkov overovatelia zistili, že – za Natáliu Blahovú hlasovalo za 4 poslanci, hlasovalo proti 22, zdržalo sa hlasovania 96 poslancov, – za Júliu Lindtnerovú hlasovalo 0 poslancov, proti 20 poslancov, zdržalo sa hlasovania 102 poslancov, – za Jozefa Mikloška hlasovalo za 79 poslancov, hlasovalo proti 13, zdržalo sa hlasovania 30, – za Janette Motlovú hlasovalo za 30, hlasovalo proti 12, zdržalo sa hlasovania 80 poslancov. Na voľbu komisára pre deti je potrebný súhlas nadpolovičnej väčšiny hlasov prítomných poslancov. Overovatelia konštatujú, že vo verejnom hlasovaní v novej voľbe II bol za komisára pre deti zvolený Jozef Mikloško. Overovatelia poverujú svoju členku Luciu Drábikovú oznámiť výsledok hlasovania Národnej rade Slovenskej republiky. Gratulujem. Ďakujem za slovo.
Glváč, Martin, podpredseda NR SR (2016-05-18):
Pani poslankyňa Dubačová.
Zajačik, Vladimír, poslanec NR SR (2020-09-24):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Zmajkovičová, Renáta, podpredsedníčka NR SR (2013-06-17):
Pán poslanec Duchoň.
Ledecký, Vladimír, poslanec NR SR (2024-01-24):
Ďakujem, pán podpredseda. V svojej rozprave si hovoril, aké je falošné, ak sa koalícia odvoláva na ľudské práva, a naozaj aktéri a obhajcovia porušovania ľudských práv, a teraz myslím konkrétne predsedu vlády Fica a bývalého ministra, ako, ako, ako stáli na tých tlačovkách, ako obhajovali, ako obhajovali porušovanie ľudských práv, a či to boli ľudia násilne napadnutí v Moldave nad Bodvou, alebo Hedvigu Malinovú, alebo únos Vietnamca, a teraz tí istí ľudia sa odvolávajú na porušovanie ľudských práv. No, je to také falošné a také neuveriteľné, že k tomu snáď ani nič iné netreba dodávať, ale keď hovoríme o porušovaní ľudských práv, a čo naozaj treba riešiť, tak to je to, na čo prišla Generálna prokuratúra prednedávnom, lebo podľa Dohovoru o právach dieťaťa, deti, ktoré sú dočasne alebo trvale zbavené domáceho prostredia, majú právo na osobitnú ochranu a pomoc pri poskytovaní štátom, v tomto prípade však o tomto napĺňaní nie je možné ani hovoriť. Hovorím o zisteniach z reedukačných domovov. A naozaj tomu sa treba venovať. To je prioritne, to sú deti, ktoré, ktoré sú z rodín s totálne patologickými javmi, ktorých rodina nevie ochrániť, a štát ich zavrie do reedukačných domovov a namiesto toho, aby im chránil a pomáhal, tak ich ešte viac týra. To je porušovanie ľudských práv, čomu sa treba venovať. (Potlesk.)
Pellegrini, Peter, predseda NR SR (2015-09-18):
Ďakujem pekne. S reakciou na faktickú pán poslanec Beblavý.
Paška, Pavol, predseda NR SR (2013-12-12):
Pán poslanec Sulík.
Dubovcová, Jana, poslankyňa NR SR (2011-02-01):
Pán predsedajúci, prosím, dajte hlasovať o pripomienkach prezidenta republiky k čl. VII a X písm. h), i) , j) a k) spoločne. K týmto pripomienkam výbor nezaujal stanovisko.
B. Bugár, podpredseda NR SR: (2004-09-08):
(Hlasovanie.) Prítomných 132 poslancov, za návrh 127, proti 1, hlasovania sa zdržali 4. Konštatujem, že toto uznesenie sme schválili. Pristúpime k hlasovaniu o vládnom návrhu zákona, ktorým sa mení a dopĺňa zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov v znení zákona č. 511/2003 Z. z. (tlač 812). Pán poslanec Kondrót, ste spravodajcom, nech sa páči, máte slovo.
Baláž, Vladimír, poslanec NR SR (2023-11-21):
Ďakujem veľmi pekne, pán predseda. Zvolávam zasadnutie výboru pre zdravotníctvo na 12.00 h. Ďakujem pekne.
Poliačik, Martin, poslanec NR SR (2011-06-01):
No ja som chcel k tomu povedať iba toľko, že podľa mňa už tu je zhoda na tom, že minimálne čo sa týka klubu SaS, tak my nemáme problém so znížením počtu poslancov. Ja by som iba proste rád videl poctivú legislatívnu prácu, preto som dal ten návrh, ktorý som dal. A nesúhlasím v tomto prípade, že to písmo je nepodstatné, pretože zle vykonaná zmena v dobrom úmysle môže viacej uškodiť, ako by pomohla a všetci budeme za babrákov, keď odtiaľto odídeme so zle schváleným zákonom. Takže poviem to ešte raz, keby som nesúhlasil vecne s tým, čo Igor, Erika, Martin a Jozef tu predkladajú, tak by som ako spravodajca odporučil, a mám na to právo, celej snemovni vlastne tento zákon neschváliť, ale ja som odporučil iba vrátiť ho na prepracovanie, pretože viem, že keby sme ho dostali v lepšie spravenej podobe, tak máme oveľa menšie zábrany zaň potom zahlasovať, poprípade sa rozprávať o tom, či to číslo má byť sedemdesiatdeväť alebo sto.
Figeľ, Ján, podpredseda NR SR (2015-03-17):
S reakciou na faktické Otto Brixi.
Laššáková, Jana, podpredsedníčka NR SR (2012-06-22):
Pán poslanec Senko, nech sa páči, s faktickou.
Počiatek, Ján, minister dopravy, výstavby a regionálneho rozvoja SR (2014-03-20):
Bohužiaľ, to rozhodnutie alebo usmernenie zo strany Úradu pre verejné obstarávanie ešte neprišlo, úrad to ešte nevyhodnotil, a to z jednoduchého dôvodu, pretože momentálne prebieha proces doručovania rozsudku Najvyššieho súdu, ktorý rozhodol o tom, že teda kartel bol. A keďže je v tom zapojených viac firiem, šesť firiem, to doručovanie je pomerne komplikované. A až doručením posledného z nich alebo naplnením fikcie doručenia posledného z nich bude vyznačená právoplatnosť toho rozsudku. A Úrad pre verejné obstarávanie podľa mojich informácií môže rozhodnúť až potom, keď ten rozsudok bude naozaj právoplatný. A od tej právoplatnosti sa spustí celý mechanizmus, ako som ho pomenoval. Čiže my čakáme, resp. konkrétne obstarávateľ, čiže Národná diaľničná spoločnosť čaká na usmernenie, aby mohla finálnym spôsobom vyhodnotiť všetky prebiehajúce tendre, v ktorých sú firmy postihnuté týmto kartelom alebo ktoré sa zúčastnili na tom karteli z roku 2005. Čiže nie je pravda, že by sme to mali, nemôžeme to mať, keďže ešte nie je rozsudok definitívne právoplatný. Ďakujem.
Viskupič, Jozef, poslanec NR SR (2014-11-10):
Obávam sa, že ani padnutý hrad by nepohol nikým, ale ty si hovoril, Martin, o jednej veci. To sú presne tí ľudia, ktorých spomíname často a ktorí upozornili na daný problém. A myslím si, že to je tá podstata. Tu sa dívam pripravujúcemu sa kolegovi Jankovi Mičovskému na vystúpenie na mapu, ktorú on volá pracovne: Spájame statočných. A už tam vidím ďalší krúžok. Sú tam štyri krúžky, Žarnay, Tuchyňová, Pechočiaková... A možno ten piaty krúžok bude patriť presne tam, o ktorých je v podstate táto schôdza okrem novinárskeho sveta, kde pani redaktorka Demešová urobila kus roboty, presne to, čo majú médiá plniť, a to je stráženie demokracie, že predsa len je nejaká nádej. A to je to, že sa nezľaknú napriek tomu, že tá atmosféra v spoločnosti nie je dobrá. Tá atmosféra spoločnosti je skôr o strachu poukazovať na tieto veci. A títo ľudia naozaj sa nevzdali, informovali ministerstvo, informovali trikrát premiéra, obrátili sa na Generálnu prokuratúru a stále sa nevzdali. Až niečo naozaj prasklo. My sa pýtame na to, čo často používate, metaforický obraz, špičku ľadovca. Možnože sú to tie komunálne voľby. Možnože tá senzitivita v tomto čase prichádza viacej v straníckych štruktúrach strany SMER, ale dúfam, že ten odkaz aj pre viacerých ľudí bude, že netreba sa vzdávať a že ak sa dá na niečo poukázať, tak padne ministerka. Je odvolaná podpredsedníčka vlády... (Prerušenie vystúpenia časomerom.)
Poliačik, Martin, poslanec NR SR (2013-09-18):
Ďakujem, pán kolega Hrušovský, niekto musel začať. Niekto musel začať. Nemyslím si, že pán predseda dneska tlačovkou začal dobre. Tvoj príhovor mi príde ako lepší začiatok. A ak máme naozaj začať, tak na začiatku musíme povedať, že kde sa stala chyba. A musí to povedať každý sám u seba. Nemôže to opäť skončiť hádzaním viny z jednej strany na druhú, prázdnymi rečami o samobitkách a nezmyselnými obvineniami, pretože v tom momente sa opäť dostávame do toho bludného kolotoča, z ktorého sa nebudeme vedieť dostať von. Ak nebudeme schopní každý sám za seba a sami pred sebou a pred svojimi vlastnými voličmi si povedať, že niektoré veci sme možno urobili pre rýchle nahnanie si voličských hlasov, ale poškodili sme tým budovu a inštitúciu, ktorú máme reprezentovať, tak takéto príhovory budeme, obávam sa, počúvať stále častejšie. A východisko je jednoduché. My pravidlá máme. Ale ak tie pravidlá budú platiť pre jedných a pre druhých nie, ak interpretácia pravidla podľa toho, ako sa hodí, bude nadradená tomu, aby platilo vždy, ak tí, ktorí majú moc, budú pravidlá zneužívať vo svoj prospech bez ohľadu na to, kto vládne a kto má väčšinu, z tohto marazmu sa nedostaneme. Takže možno ani nie zmena rokovacieho poriadku, možno ani nie tvrdšie zásahy, skôr uvedomenie si, čo v tom rokovacom poriadku je napísané, na čo slúži, a začať ho konečne dodržiavať. Ďakujem.
B. Bugár, podpredseda NR SR: (2006-04-21):
(Hlasovanie.) Prítomných 124, za 86, proti 34, zdržali sa 4. Konštatujem, že bod 1 sme schválili. Nech sa páči. A. Blajsko, poslanec: Ďalej je to bod 2 s návrhom gestorského výboru schváliť ho.
T. Cabaj, podpredseda NR SR: (2009-09-10):
Pán poslanec Ivančo chce položiť doplňujúcu otázku v rozsahu dvoch minút. Nech sa páči, pán poslanec, máte slovo.
Grendel, Gábor, podpredseda NR SR (2021-11-02):
Prezentujme sa a hlasujme. (Hlasovanie.) Prítomných 126 poslancov, za 80, proti 10, zdržalo sa 36, hlasovali všetci prítomní. Pristúpime k tretiemu čítaniu o návrhu zákona. Otváram rozpravu v rámci tretieho čítania a pýtam sa, či sa chce niekto prihlásiť do rozpravy. Nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporúčanie gestorského výboru.
Goga, Pavol, poslanec NR SR (2012-04-04):
Sľubujem. (Potlesk.)
Figeľ, Ján, podpredseda NR SR (2014-11-09):
Pán poslanec Július Brocka.
Kyselica, Lukáš, poslanec NR SR (2023-05-18):
Vďaka. Prosím, pán predsedajúci, aby ste dali hlasovať o tom, že Národná rada prerokuje návrh zákona v druhom čítaní.
Laurenčík, Milan, podpredseda NR SR (2021-05-28):
Pán poslanec Tomáš Šudík, s faktickou poznámkou nech sa páči.
Laššáková, Jana, podpredsedníčka NR SR (2012-09-20):
Prepáčte, pán podpredseda vlády, ale čas určený, teda 15-minútový limit uplynul. Máte ešte toto na koľko asi?
Takáč, Richard, poslanec NR SR (2022-06-23):
Ďakujem veľmi pekne za slovo, pán predsedajúci. Po tom, čo dnes naši kolegovia niektorí vyvesujú vlajky na Národnej rade v kanceláriách, si tu vyznávajú aj kolegovia lásku v tomto pléne. Ja by som ale zareagoval na kolegu, pán kolega, každý z nás v živote dostal nejaké prezývky a ja som mal aj v detstve, aj teraz niektorí mi dávajú rôzne prezývky, ale vy ste si tiež užili tým, že ste dostali prezývku v tomto pléne. Dostali ste prezývku Citrus a tie citrusy ste spomínali aj vo svojom vystúpení. Ale ja by som skôr teraz úplne z iného pohľadu, že vy úplne dehonestujete ako strana SaS aj tento návrh, ktorý tu predkladá kolega Suja, kde majú kolegovia z opozície snahu namiesto vás predstaviteľov koalície, predstaviteľov, ktorí vládnete na Slovensku, majú snahu pomôcť občanom Slovenskej republiky tým, že majú snahu zastropovať ceny potravín. Päťdesiat percent tvorí medzimesačné, medzimesačná inflácia, 50 % z toho tvoria potraviny, takže sa to dotýka každého z nás. A mňa mrzí postoj strany SaS, ktorá nedokáže aj cez svojich predstaviteľov pretlačiť rôzne opatrenia na to, aby sa znižovali tieto ceny. Ja si osobne myslím, že je to vizitka, vidia to všetci občania na Slovensku, že vám fakt nezáleží na občanoch Slovenskej republiky, lebo keby áno, tak spravíte kroky na to a je na to legislatíva, sú na to možnosti, aby ste znížili tie marže, ktoré tieto reťazce majú a nemusíme sa tu baviť o tom, že napríklad, ja neviem, taký jogurt má reťazec obchodnú prirážku, aby som sa správne vyjadroval, obchodnú prirážku 120 %. Potom tu máme napríklad rožok, kde sa nachádzame niekde okolo 86-90 % obchodná prirážka, chlieb 70 %. Pán kolega, toto... (Prerušenie vystúpenia časomerom.)
Kuffa, Štefan, poslanec NR SR (2022-12-08):
Ďakujem za slovo a zvlášť pánu predsedovi parlamentu Borisovi Kollárovi, ktorý reagoval, a tak som sa tak usmial a som sa aj v duchu potešil, že predsa len to moje slovo nepadlo mimo, ale padlo na úrodnú pôdu, pretože keď predseda parlamentu povedal, pokiaľ sa tento návrh zákona nezmení, tak celý klub SME RODINA nezahlasuje za tento návrh zákona, tak chcem pánu predsedovi aj touto cestou za to poďakovať. Všeobecne budem reagovať nie jednotlivo na vás ako na kolegov, možnože sa nájdete tí, ktorí tam ste. Viete, tuná že by som ja odsudzoval niektorých svojich kolegov, ja už sám sebe alebo seba samého sa ako spytujem vlastné, spytujem si vlastné svedomie a ja nie som ten, ktorý by som vás odsudzoval, aj keď niekedy príkro ako reagujem na vás, ale nikoho z vás nechcem ako odsudzovať, nechcem sa ani na vás nejak, cez vás ako nejak povyšovať. A slovo vychádzajúce z tvrdého srdca je neraz ako dvojsečný meč. Slovo je to, ktoré môže veľmi zraniť ako toho druhého. Preto aj tá sloboda slova, aby bola so zodpovednosťou, ale nemôžme to dať tak, že dáme nejaký návrh zákona a teraz budeme kontrolovať slovo. Lebo sloboda slova tým pádom prestáva platiť a tí, ktorí sa vyjadrovali možno k tej otázke ako Boha, tak toľko chcem povedať ešte na vysvetlenie. Boh je iný pre každého jednotlivo, ale zároveň rovnaký pre všetkých. Boh, keď sa pýtali, aké je tvoje meno, Mojžiša a on hovorí, ja som, ktorý som. Boh, starozákonný Boh je ten, ktorý stvoril nebo i zem. A každý ho vo svojej predstave môžme mať iný, ale aby sme si my nevytvárali novodobých bôžikov, čo je neraz bolestivá stránka aj u nás na Slovensku a v slovenskom národe.
Kollár, Boris, predseda NR SR (2022-03-24):
Prosím, prezentujme sa a hlasujeme. (Hlasovanie.) Prítomných 120 poslancov, za 118, proti žiadny, zdržal sa 1, nehlasoval 1. Konštatujem, že sme schválili návrh novely zákona č. 138/2019 Z. z. o pedagogických zamestnancoch. Teraz bude pokračovať posledné hlasovanie o návrhu skupiny poslancov na vydanie zákona, ktorým sa mení zákon č. 315/2001 Z. z. o Hasičskom a záchrannom zbore, tlač 865, bod 44 schváleného programu. Spoločným spravodajcom je predseda výboru pre sociálne veci, poslanec a predseda výboru Vladimír Ledecký. Prosím ho, aby uvádzal hlasovanie. Nech sa páči, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 315/2001 Z. z. o Hasičskom a záchrannom zbore v znení neskorších predpisov , tlač 865.)
Pellegrini, Peter, predseda NR SR (2015-12-02):
Prezentujme sa a hlasujme o tomto návrhu. (Hlasovanie.) Prítomných 130 poslancov, za hlasovalo 12, proti bolo 11, zdržalo sa 104 poslancov, nehlasovali 3. Tento návrh sme neschválili. Veľmi pekne ďakujem, pani poslankyňa. Na záver pán poslanec Fronc uvedie hlasovanie o bode 128 schváleného programu, ktorým je prvé čítanie o návrhu poslanca Osuského na vydanie zákona, ktorým sa mení zákon č. 596/2003 Z. z. o štátnej správe v školstve (tlač 1840). Nech sa páči. (Hlasovanie o návrhu poslanca Národnej rady Slovenskej republiky Petra Osuského na vydanie zákona, ktorým sa mení zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 1840.)
T. Cabaj, podpredseda NR SR: (2009-12-10):
Tak pre poslancov, ktorí tu neboli prítomní, bol všeobecný súhlas dokončiť tento bod programu. (Súhlasná reakcia z pléna.) Nech sa páči, pán minister, máte záverečné slovo.
Dubovický, Richard, poslanec NR SR (2024-04-16):
Ďakujem za slovo, pán predsedajúci. Kolegovia a kolegyne, ja už by som len doplnil, čo Janka začala, že ja osobne si myslím, že všetci tu máme spoločný cieľ proste zachrániť tú samosprávu a s tým budeme súhlasiť. Akým spôsobom, možnože tu sa názorovo rozdeľujeme. Ale to je fajn, je to na tú odbornú diskusiu, bavme sa. Je rok 2024, urobili ste prvé kroky. Verím tomu, že v roku 2025, alebo respektíve do ďalších rokov už budeme mať nejaké systematické riešenie, ktoré pomôže každej jednej samospráve. Ja by som ešte len chcel dať taký hitík k tomu, k dnešnému vystúpeniu, že dnes vyšiel index prosperity a Slovenská republika si pohoršila. Za nami už je iba Bulharsko. Tam sme sa dostali po toľkých rokoch v Európskej únii. Nevyužitý potenciál Slovenska a je mi to úprimne ľúto, lebo tá stagnácia kvality toho obyvateľstva, to je jedno, na východe, na západe, je razantne odlišná. Kým na východe, na juhu ľudia bojujú s biedou, zase na západe je to o niečo lepšie, ale tak či tak nie sme v žiadnej ideálnej polohe. A opäť, však aj pán župan bude súhlasiť, má k tomu aj dáta, že ľudia nám odchádzajú z krajiny a nechcú sa vrátiť. Ja hovorím, že tá samospráva je kľúčová, je kľúčová, aby tá kvalita škôl, škôlok, infraštruktúra, všetko bolo fakt že na dobrej úrovni. Ja som mal tú príležitosť byť minulý rok v meste Nový Sonč, pán primátor, však vy viete asi, že tá kvalita za tie posledné roky išla tam rapídne hore, že je tam ten obrovský skok proste, čo sa týka budovania tej infraštruktúry a tej spokojnosti. Ja len hovorím, poďme sa priblížiť niekde, kde... (Prerušenie vystúpenia časomerom.)
Šeliga, Juraj, podpredseda NR SR (2021-02-04):
Ďakujem pekne, už sme všetci, to znamená, že môžeme pokračovať v prerušenej rozprave. Poprosím pánov technikov, aby ju zobrazili na tabuľu. (Reakcia z pléna.) Pán poslanec Tomáš nie je. Ste si istí, že to je správna rozprava? (Reakcia z pléna.) Nie, nie, sú tu, ešte je tu pán poslanec Krajčír a pán poslanec, pardon, Vons. Mám tiež pred sebou dokumenty, ale (reakcia navrhovateľa), nemám celý zoznam, mám tu len pár mien, tak preto. Každopádne ako ďalší pán poslanec Krajčír, ak má záujem vystúpiť. Nemá záujem, prepadáva mu poradie. Pán poslanec Vons, máte záujem vystúpiť? Nech sa páči. (Pokračovanie rokovania o návrhu poslancov Národnej rady Slovenskej republiky Petra Pellegriniho, Denisy Sakovej, Matúša Šutaja Eštoka, Richarda Rašiho a Erika Tomáša na vydanie ústavného zákona o skrátení volebného obdobia Národnej rady Slovenskej republiky , tlač 391.)
Číž, Miroslav, podpredseda NR SR (2015-05-05):
Ďakujem pekne. Pani poslankyňa bola poslednou, ktorá bola prihlásená do rozpravy písomne. Pýtam sa teraz, kto sa do rozpravy hlási ústne? Páni poslanci Hraško, Viskupič. Pokiaľ je to všetko, uzatváram možnosť prihlásiť sa do rozpravy ústne a slovo odovzdávam pánovi poslancovi Hraškovi.
Laurenčík, Milan, podpredseda NR SR (2021-05-04):
Ďakujem. To bol jediný písomne prihlásený do rozpravy. Teraz sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásil pán poslanec Tomáš Lehotský. Nech sa páči, máte slovo.
Karas, Viliam, dočasne poverený minister spravodlivosti SR (2023-02-02):
Chcel by som sa opýtať, či by pán poslanec súhlasil, aby sme to spojili aj s odpoveďou na otázku č. 11.
Paška, Pavol, predseda NR SR (2014-06-25):
Ďakujem pekne. Päťminútová prestávka a budeme pokračovať v rokovaní. (Päťminútová prestávka.) (Po prestávke.)
Ďuriš Nicholsonová, Lucia, podpredsedníčka NR SR (2016-10-11):
A, pán minister, môžem toto vaše vystúpenie chápať ako súčasť rozpravy? (Reakcia ministra.) To bolo záverečné slovo? To bolo záverečné slovo pána ministra, takže nie je možné naňho reagovať vo faktických. Pán spravodajca, vy chcete reagovať? Nie. Ďakujem pekne a prerušujem rokovanie o tomto bode programu. Do 17.00 hod. nám ešte zostáva pár minút, pokračovať budeme nasledujúcim bodom programu, a tým je druhé čítanie o vládnom návrhu zákona, ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov . Vládny návrh zákona máte pod tlačou 197, spoločná správa výborov má tlač 197a. (Ruch v sále.) Poprosím vás, panie poslankyne, páni poslanci, ešte o kľud v rokovacej sále, lebo pokračujeme ďalším bodom. Poprosím pána ministra zdravotníctva Slovenskej republiky, pána Tomáša Druckera, aby vládny návrh zákona odôvodnil. Nech sa páči, pán minister, máte slovo.
M. Číž, podpredseda NR SR: (2008-02-07):
Ako posledný prihlásený do bodu interpelácie vystúpi teraz pán poslanec Viliam Novotný.
P. Hrušovský, poslanec: (2010-04-27):
Teda tá moja obava o to, či tento zákon naozaj spĺňa ten želateľný cieľ, spočíva v tom, že vy vlastne a ty, pán podpredseda vlády, predkladáš návod, ako budovať vlastenectvo aj za cenu porušovania zákonov tohto štátu. A porušením zákona je aj prerokovanie návrhu zákona v skrátenom legislatívnom konaní. Priatelia, tak ako tu bolo spomenuté, aj pán predseda Slovenskej národnej strany sa vyjadril veľmi, by som povedal, otvorene a pravdivo, že je to špekulácia, je to manipulácia, je to politikárčenie. Mali sme tú možnosť či už odmietnuť, alebo schváliť návrh zákona, ktorý predložila Slovenská národná strana o vlastenectve, a nie takto špekulovať, robiť rozbroje medzi jednotlivými politickými stranami, poukazovať na jedných, že sú väčší vlastenci, a na druhých, že sú zradcovia. Nie, dámy a páni, tadiaľto cesta nevedie. A cesta nevedie k posilňovaniu a budovaniu vlastenectva a vzťahu k štátu ani cez takýto zákon, ktorý je flagrantným porušením rokovacieho poriadku Národnej rady Slovenskej republiky. Aj preto Kresťanskodemokratické hnutie nie z dôvodov toho, že by sme neboli vlastenci, že by sme necítili silný vzťah zodpovednosti za krajinu, nebudeme hlasovať, ale preto, lebo nebudeme podporovať porušovanie zákonov tejto republiky. Ďakujem pekne.